**Sergio Michel Pérez Mendoza** (Spaans: [ˈseɾxjo ˈpeɾes] (luister (hulp·inligting)); gebore 26 Januarie 1990),  met die bynaam **"Checo"**, is 'n Meksikaanse professionele motorrenjaer wat sedert 2021 vir Red Bull Racing in Formule Een Grands Prix jaag. Hy het voorheen vir Sauber, McLaren, Force India en Racing Point deelgeneem. Hy het sy eerste Formule Een Grand Prix by die 2020 Sakhir Grand Prix in Bahrein gewen, en die rekord verbeter vir die aantal wegspronge voor 'n renoorwinning op 190. Sy eerste voorwegsprong was by die 2022 Saoedi-Arabiese Grand Prix.

Formule Eenloopbaan
-------------------

Pérez jaag vir Sauber by die 2011 Maleisiese Grand Prix
Pérez was tot 2012 'n lid van die Ferrari-bestuurdersakademie. Hy het sy Formule Een-debuut in die 2011-seisoen vir Sauber gemaak. Hy het sy eerste Formule Een-podium by die 2012 Maleisiese Grand Prix vir Sauber behaal. Weens sy jong ouderdom en prestasie is daar na hom verwys as "die Meksikaanse Wonderkind". Pérez het vir die 2013-seisoen by McLaren aangesluit, maar die span het nie 'n enkele podiumplek behaal nie. Daarna, vir die 2014-seisoen, het die span besluit om Pérez met Kevin Magnussen te vervang. 

Force India het Pérez vir die 2014-seisoen met 'n €15 miljoenkontrak beloon. Hy het by Force India gebly toe die span in 2018 onder administrasie gegaan het en hervorm is as die Racing Point-span vir 2019. In 2019 het Racing Point 'n verlenging van drie jaar met Pérez onderteken. In September 2020 het Racing Point aangekondig dat Pérez die span aan die einde van die seisoen sou verlaat, aangesien Sebastian Vettel, 'n viermalige F1-wêreldkampioen, onderteken is om hom te vervang. In Desember het Pérez vir die 2021-seisoen by Red Bull Racing geteken, na sy eerste Formule Een-oorwinning by die 2020 Sakhir Grand Prix; Verstappen se spanmaat, Alexander Albon, is afgegradeer tot toets- en reserwejaer by Red Bull. Pérez het toe die 2021 Azerbeidjanse Grand Prix vir die span gewen en die tweede Formule 1 Grand Prix-oorwinning van sy loopbaan verseker. Pérez het sy eerste Formule Een-voorwegspringposisie by die 2022 Saoedi-Arabiese Grand Prix behaal, op sy 215ste renwegsprong in Formule 1; daarmee breek hy die rekord vir die meeste wedrenne voor 'n eerste voorposisie en word ook die eerste Meksikaanse jaer wat 'n voorposisie in F1 behaal het. Hy het die wedren gelei tot op rondte 16, toe hy 'n kuipestop moes maak nadat hy onder druk gekom het van 'n potensiële onderslag van Leclerc in die 2de plek. 'n Botsing van Nicholas Latifi op dieselfde rondte het beteken dat die veiligheidsmotor uitgebring is, wat Leclerc, Verstappen en Sainz in staat gestel het om 'n kuipestop te maak en sy posisie te behou, wat Perez tot die 4de plek laat terugsak het, waar hy die ren sou voltooi.

By die Australiese Grand Prix het Pérez derde gekwalifiseer. Hy het 'n posisie met die wegspring aan Lewis Hamilton verloor omdat hy ingeboks was, maar het die posisie teruggekry in rondte 10. Hy het sy kuipestop vir harde bande in rondte 21 gemaak. Pérez kon hierna Fernando Alonso en George Russell verbysteek. Op rondte 39 het sy spanmaat Max Verstappen weens meganiese probleme onttrek, en Pérez het toe tweede agter Charles Leclerc gehardloop, wat hy tot aan die einde behou het. Pérez het die sestiende podium van sy loopbaan verwer en sy sesde met Red Bull Racing.

In die volgende ronde, die Emilia-Romagna Grand Prix, het Pérez 7de gekwalifiseer aangesien hy weens rooi vlae nie 'n verteenwoordigende tyd in K3 kon opstel nie, maar het egter tot 3de in die naelren herstel. Hy het in die openingsrondte van die wedren tot 2de gevorder, nadat hy Charles Leclerc van die lyn af geklop het. Deur die grootste deel van die wedren het Pérez suksesvol verhoed dat Leclerc hom weer verbysteek. Nadat Leclerc getol het, het Pérez in die 2de plek gebly, agter sy spanmaat Max Verstappen. Dit het Red Bull hul eerste 1-2 podium sedert die 2016 Maleisiese Grand Prix besorg.

By die Spaanse Grand Prix het Pérez 5de gekwalifiseer, omdat hy nie die motor in FP1 bestuur het nie, waar hy deur Jüri Vips vervang is. Hy het Carlos Sainz Jr. met die wegspring verbygesteek en was later met George Russell in stryd om die derde plek. Pérez kon Russell nie verbysteek nie en daarom het hy Verstappen laat deurgaan, wat ook nie vir Russell kon verbysteek nie weens 'n probleem met sy DRS. Op die 31ste rondte, nadat hy nie deur die span toegelaat is om met Verstappen om te ruil nie, het Pérez Russell op die medium bande verbygesteek toe sy spanmaat ingeval het en die voortou geneem het van die wedren, terwyl Charles Leclerc vroeër uitgeval het. Pérez het Verstappen weer in rondte 49 deurgelaat, wat op 'n drie-stop was in vergelyking met Pérez se twee. Pérez het in die tweede plek geëindig, agter Verstappen, wat Red Bull nog 'n 1-2-uitslag besorg het. Pérez was aanvanklik ontevrede met die spanbevele ondanks die feit dat hy tevrede was met die uitslag, en het gesê: "Ek is beslis hier om te wen en ek dink as ek op die driestop was, moes ek die wedren gewen het."

By die Monaco Grand Prix het Pérez derde gekwalifiseer en in die Portier-draai gebots op sy laaste poging. Die wedren het in nat toestande begin met almal op die vol nat bande. Op die 17de rondte het Pérez vanaf die derde plek op tussenbande ingeryg, en later die voortou geneem op die 22de rondte nadat Sainz 'n kuipestop moes maak. Pérez het dieselfde rondte vir die gladde harde bande afgelê, en het steeds voorgeloop ná 'n goeie uitloop. Ná ’n rooi vlag het Pérez die wedren op mediumbande hervat. Sy bande het vinnig geslyt en beide Ferrari-motors asook sy spanmaat was reg agter hom, maar kon nie verbysteek nie. Die wedren het die drie-uur limiet bereik, en Pérez het vasgeklou om die derde ren van sy Formule Een-loopbaan te wen..

Pérez het 2de gekwalifiseer vir die Azerbeidjanse Grand Prix, 2 tiendes agter Charles Leclerc. In die wedren het hy Leclerc aan die wegspring gespring en 'n gaping van 2,5 sekondes opgebou, wat hy gehandhaaf het totdat sy spanmaat Max Verstappen hom in die 14de rondte verbygesteek het nadat die bevel "geen bakleiery" aan Pérez uitgereik is as Verstappen hom sou probeer verbysteek. Pérez kon nie tred hou met Verstappen nie, wat dit toegeskryf het aan bandagteruitgang. Hy het 2de na Verstappen geëindig, met Leclerc wat uitgeval het. Pérez het die 20ste podium van sy Formule Een-loopbaan behaal.

Pérez het tweede vir die Singapoerse Grand Prix gekwalifiseer agter Charles Leclerc. Hy het Leclerc aan die wegspring verbygesteek en elke rondte voorgeloop. Die wedren is verkort tot 59 rondtes as gevolg van die 3 uur tydsbeperking as gevolg van veiligheidsmotors en 'n uur lange vertraging. Hy het met 7,5 sekondes voor Leclerc gewen. Hy is aangewys as "Bestuurder van die Dag" by dieselfde Grand Prix.

By die Japannese Grand Prix het Pérez vierde gekwalifiseer. In die wedren het Carlos Sainz Jr. ná 'n ongeluk uitgetree, wat beteken dat Pérez die grootste deel van die wedren derde gehardloop het. Op die laaste rondte het hy druk op die tweede plek geplaas. Leclerc het oor die Casio-driehoek gesny en Pérez gekeer om 'n verbysteek te maak. Leclerc is met 5 sekondes gestraf, wat Pérez tot tweede in die wedren bevorder het, wat Red Bull hul vyfde 1-2-uitslag van die seisoen gegee het. Die straftyd het ook beteken dat sy spanmaat Max Verstappen die jaar se kampioenskap gewen het.

By sy tuisren in Meksiko het Pérez vierde gekwalifiseer en George Russell verbygesteek om weer in die derde plek op die podium te eindig, agter Lewis Hamilton en spanmaat Verstappen.

Tydens die volgende rondte in São Paulo het Pérez onder moeilike omstandighede negende gekwalifiseer, maar tydens die naelren tot vyfde plek verbeter. In die wedren kon hy die meeste van die tyd derde lê, maar is uitgevang deur 'n veiligheidsmotor met homself op medium bande vergeleke met almal anders se sagte bande. Met 'n reeds- stadige motor het Pérez teruggesak na die sesde plek. Hy het spanmaat Verstappen laat verbykom met die verstandhouding dat Verstappen Pérez sou laat verbykom as hy geen plekke kon verbeter nie, weens Pérez se stryd met Leclerc om die tweede plek in die jaerskampioenskap. Verstappen het Pérez egter nie laat deurkom nie, wat Pérez diep teleurgesteld gelaat het, maar hierna het hy sê "dis gedane sake."

By die eindronde in Aboe Dhabi was Pérez en Leclerc gelykop met 280 punte vir die tweede plek. In die kwalifisering het Pérez 'n sleep van sy spanmaat op sy laaste vinnige rondte ontvang en tweede gekwalifiseer, voor Leclerc. Tydens die wedren het Pérez oorgeskakel na 'n tweestop-kuipstop-strategie, terwyl hy oorkant Leclerc in die kuipe aangedoen het. Hy het tyd verloor om teen Sebastian Vettel en Fernando Alonso te veg, aangesien hy wyd geloop het by die kruiswisselaar terwyl hy probeer verbysteek het. Hy het later dieselfde fout begaan terwyl hy Lewis Hamilton verbygesteek het en weer tyd verloor. Uiteindelik is hy teruggehou deur Pierre Gasly, wat in 'n stryd van sy eie gewikkel was, en het nie vinnig die posisie afgestaan nie. Uiteindelik het Pérez 1,4 sekondes agter Leclerc in die derde plek geëindig, wat beteken het dat hy derde geëindig het in die 2022-bestuurderspunte.

Formule Een-uitslae
-------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Kleur | Uitslag |
| --- | --- |
| Goud | Wenner |
| Silwer | 2e plek |
| Brons | 3e plek |
| Groen | Voltooi, verdien punte |
| Blou | Voltooi, geen punte |
| Pers | Nie voltooi (DNF) |
| Nie geklassifiseer (NC) |
| Rooi | Nie gekwalifiseer (DNQ) |

 |  |  | 

| Kleur | Uitslag |
| --- | --- |
| Swart | Gediskwalifiseer (DSQ) |
| Wit | Nie begin (DNS) |
| Leeg | Nie deelgeneem |
| Onttrek (WD) |
| Uitgesluit (EX) |
| **1, 2, 3** | Naelrenplek, met punte |
| **P** | Voorste wegspringplek |
| **V** | Vinnigste rondte |

 |

| Jaar | Inskrywer | Onderstel | Enjin | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Plek | Punte |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Sauber F1-span | Sauber C30 | Ferrari 056 2.4 V8 | AUSDSQ | MALDNF | CHN17 | TUR14 | SPA9 | MONDNS | KANoefen | EUR11 | GBR7 | DUI11 | HON15 | BELDNF | ITADNF | SIN10 | JPN8 | KOR16 | IND10 | ABU11 | BRA13 |  |  |  |  |  | 16 | 14 |
| 2012 | Sauber F1-span | Sauber C31 | Ferrari 056 2.4 V8 | AUS8 | MAL2 | CHN11 | BHR11 | SPADNF | MON11V | KAN3 | EUR9 | GBRDNF | DUI6 | HON14 | BELDNF | ITA2 | SIN10 | JPNDNF | KOR11 | INDDNF | ABU15 | VSA11 | BRADNF |  |  |  |  | 10 | 66 |
| 2013 | Vodafone McLaren Mercedes | McLaren MP4-28 | Mercedes FO 108Z 2.4 V8 | AUS11 | MAL9V | CHN11 | BHR6 | SPA9 | MON16† | KAN11 | GBR20† | DUI8 | HON9 | BEL11 | ITA12 | SIN8 | KOR10 | JPN15 | IND5 | ABU9 | VSA7 | BRA6 |  |  |  |  |  | 11 | 49 |
| 2014 | Sahara Force India F1-span | Force India VJM07 | Mercedes PU106A Hybrid 1.6 V6 turbo | AUS10 | MALDNS | BHR3 | CHN9 | SPA9 | MONDNF | KAN11† | OOS6V | GBR11 | DUI10 | HONDNF | BEL8 | ITA7 | SIN7 | JPN10 | RUS10 | VSADNF | BRA15 | ABU7 |  |  |  |  |  | 10 | 59 |
| 2015 | Sahara Force India F1 | Force India VJM08 | Mercedes PU106B Hybrid 1.6 V6 Turbo | AUS10 | MAL13 | CHN11 | BHR8 | SPA13 | MON7 | KAN11 | OOS9 | GBR9 | HONDNF | BEL5 | ITA6 | SIN7 | JPN12 | RUS3 | VSA5 | MEX8 | BRA12 | ABU5 |  |  |  |  |  | 9 | 78 |
| 2016 | Sahara Force India F1 | Force India VJM09 | Mercedes PU106C Hybrid 1.6 V6 Turbo | AUS13 | BHR16 | CHN11 | RUS9 | SPA7 | MON3 | KAN10 | EUR3 | OOS17† | GBR6 | HON11 | DUI10 | BEL5 | ITA8 | SIN8 | MAL6 | JPN7 | VSA8 | MEX10 | BRA4 | ABU8 |  |  |  | 7 | 101 |
| 2017 | Sahara Force India F1 | Force India VJM10 | Mercedes M08 EQ Power+ 1.6 V6 Turbo | AUS7 | CHN9 | BHR7 | RUS6 | SPA4 | MON13V | KAN5 | AZEDNF | OOS7 | GBR9 | HON8 | BEL17† | ITA9 | SIN5 | MAL6 | JPN7 | VSA8 | MEX7 | BRA9 | ABU7 |  |  |  |  | 7 | 100 |
| 2018 | Sahara Force India F1 | Force India VJM11 | Mercedes M09 EQ Power+ 1.6 V6 Turbo | AUS11 | BHR16 | CHN12 | AZE3 | SPA9 | MON12 | KAN14 | FRADNF | OOS7 | GBR10 | DUI7 | HON14 |  |  |  |  |  |  |  |  |  |  |  |  | 8 | 62 |
| Racing Point Force India F1 |  |  |  |  |  |  |  |  |  |  |  |  | BEL5 | ITA7 | SIN16 | RUS10 | JPN7 | VSA8 | MEXDNF | BRA10 | ABU8 |  |  |  |
| 2019 | SportPesa Racing Point F1-span | Racing Point RP19 | Mercedes M10 EQ Power+ 1.6 V6 Turbo | AUS13 | BHR10 | CHN8 | AZE6 | SPA15 | MON12 | KAN12 | FRA12 | OOS11 | GBR17 | DUIDNF | HON11 | BEL6 | ITA7 | SINDNF | RUS7 | JPN8 | MEX7 | VSA10 | BRA9 | ABU7 |  |  |  | 10 | 52 |
| 2020 | BWT Racing Point F1-span | Racing Point RP20 | Mercedes M11 EQ Performance 1.6 V6 turbo | OOS6 | STI6 | HON7 | GBROnttrek | 70J | SPA5 | BEL10 | ITA10 | TOS5 | RUS4 | EIF4 | POR7 | EMI6 | TUR2 | BAH18 | SAK1 | ABUDNF |  |  |  |  |  |  |  | 4 | 125 |
| 2021 | Red Bull Racing Honda | Red Bull RB16B | Honda RA621H V6 | BHR5 | EMI12 | POR4 | SPA5 | MON4 | AZE1 | FRA3 | STI4 | OOS6 | GBR16V | HON DNF | BEL 19 | NED 8 | ITA 5 | RUS 9 | TUR 3 | VSA 3 | MXS 3 | SAP 4V | KAT 4 | SAU DNF | ABU 15 † |  |  | **4** | **190** |
| 2022 | Red Bull Racing | Red Bull RB18 | Red Bull RBPTH001 1.6 V6 t | BHR18 † | SAU4P | AUS2 | EMI**3**2 | MIA4 | SPA2V | MON1 | AZE2V | KANDNF | GBR2 | OOS**5**DNF | FRA4 | HON5 | BEL2 | NED5 | ITA6V | SIN1 | JPN2 | VSA4 | MXS3 | SAP**5** 7 | ABU3 |  |  | Brons | **305** |
| 2023 | Red Bull Racing | Red Bull RB19 | Honda RBPTH001 1.6 V6 t | BHR2 | SAU1P | AUS5V | AZE**1** 1 | MIA2P | MON16 | SPA4 | KAN6V | OOS**2**3 | GBR6 | HON3 | BELDNF2 | NED4 | ITA2 | SIN8 | JPNDNF | KAT10 | VSA4 | MXSDNF | SAP4 | LSV3 | ABU4 |  |  | **Silwer** | **285** |
| 2024 | Oracle Red Bull Racing | Red Bull RB20 | Honda RBPTH002 1.6 V6 t | BHR2 | SAU2 | AUS5 | JPN2 | CHN0 | MIA0 | EMI0 | MON0 | KAN0 | SPA0 | OOS0 | GBR0 | HON0 | BEL0 | NED0 | ITA0 | AZE0 | SIN0 | VSA0 | MXS0 | SAP0 | LSV0 | KAT0 | ABU0 | **2**\* | **64**\* |
| Jaar | Inskrywer | Onderstel | Enjin | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Plek | Punte |

**\*** Seisoen is nog aan die gang  

† Kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.